23.1.2023
FI
Euroopan unionin virallinen lehti
C 24/25
Ennakkoratkaisupyyntö, jonka Tribunal Superior de Justicia de las Islas Baleares (Espanja) on esittänyt 7.10.2022 – J.M.A.R v. C.N.N., SA (Asia C-631/22) (2023/C 24/32) Oikeudenkäyntikieli: espanja Ennakkoratkaisua pyytänyt tuomioistuin Tribunal Superior de Justicia de las Islas Baleares
Pääasian asianosaiset Valittaja: J. M. A. R Vastapuoli: C.N.N., SA
Ennakkoratkaisukysymykset 1) Onko yhdenvertaista kohtelua työssä ja ammatissa koskevista yleisistä puitteista annetun direktiivin 2000/78/EY (1) 5 artiklaa, luettuna yhdessä kyseisen direktiivin johdanto-osan 16, 17, 20 ja 21 perustelukappaleen, Euroopan unionin perusoikeuskirjan 21 ja 26 artiklan sekä vammaisten henkilöiden oikeuksia koskevan Yhdistyneiden kansakuntien yleissopimuksen (joka on hyväksytty 26.11.2009 tehdyllä neuvoston päätöksellä 2010/48/EY (2)) 2 ja 27 artiklan kanssa, tulkittava siten, että se estää soveltamasta kansallista oikeussääntöä, jonka mukaan työntekijän vamma (kun hänet on todettu pysyvästi täysin työkyvyttömäksi toimimaan tavanomaisessa ammatissaan ja kun tilanteen ei ennakoida kohentuvan) on automaattinen työsopimuksen päättymisen peruste ilman, että työnantajan olisi ensin täytettävä edellä mainitussa 5 artiklassa asetettu velvoite tehdä ”kohtuullisia mukautuksia” työpaikan säilyttämiseksi (tai osoitettava, että tällaisesta velvoitteesta aiheutuu kohtuuton rasite)?
2) Onko yhdenvertaista kohtelua työssä ja ammatissa koskevista yleisistä puitteista annetun direktiivin 2000/78/EY 2 artiklan 2 kohtaa ja 4 artiklan 1 kohtaa, luettuina yhdessä kyseisen direktiivin johdanto-osan 16, 17, 20 ja 21 perustelukappaleen, Euroopan unionin perusoikeuskirjan 21 ja 26 artiklan sekä vammaisten henkilöiden oikeuksia koskevan Yhdistyneiden kansakuntien yleissopimuksen (joka on hyväksytty 26.11.2009 tehdyllä neuvoston päätöksellä 2010/48/EY) 2 ja 27 artiklan kanssa, tulkittava siten, että työntekijän työsopimuksen automaattinen päättäminen vamman (kun hänet on todettu pysyvästi täysin työkyvyttömäksi toimimaan tavanomaisessa ammatissaan) vuoksi ilman, että työnantajan olisi ensin täytettävä edellä mainitun direktiivin 5 artiklassa asetettu velvoite tehdä ”kohtuullisia mukautuksia” työpaikan säilyttämiseksi (tai osoitettava, että tällaisesta velvoitteesta aiheutuu kohtuuton rasite), on välitöntä syrjintää, vaikka kansallisessa lainsäädännössä säädetään tällaisesta päättämisestä?
(1) (2)
Yhdenvertaista kohtelua työssä ja ammatissa koskevista yleisistä puitteista 27.11.2000 annettu neuvoston direktiivi 2000/78/ETY (EYVL 2000, L 303, s. 16).
Vammaisten henkilöiden oikeuksia koskevan Yhdistyneiden Kansakuntien yleissopimuksen tekemisestä Euroopan yhteisön puolesta 26.11.2009 annettu neuvoston päätös (EUVL 2010, L 23, s. 35).
Ennakkoratkaisupyyntö, jonka Tribunal Supremo (Espanja) on esittänyt 10.10.2022 – AB Volvo v. Transsaqui S.L. (Asia C-632/22) (2023/C 24/33) Oikeudenkäyntikieli: espanja Ennakkoratkaisua pyytänyt tuomioistuin Tribunal Supremo